Star Trek: Picard

Cyfres deledu gwe o'r Unol Daleithiau yw Star Trek: Picard a grëwyd ar gyfer CBS All Access gan Kirsten Beyer, Akiva Goldsman, Michael Chabon ac Alex Kurtzman. Dyma'r wythfed gyfres yn masnachfraint Star Trek ac mae'n canolbwyntio ar y cymeriad Jean-Luc Picard. Mae'n cymryd lle ar ddiwedd y 24ain ganrif, 18 mlynedd ar ôl digwyddiadau Star Trek: Nemesis (2002), ac mae'r stori yn cael ei ddylanwadu gan farwolaeth yr android Data yn Nemesis. Mae dinistriad Romulus sy'n digwydd yn y ffilm Star Trek yn rhan o hanes, a lleoliad y sioe.

Patrick Stewart yw cynhyrchydd gweithredol y gyfres ac mae'n serennu fel Picard, gan ail-afael yn ei rôl o Star Trek: The Next Generation yn ogystal â'r ffilmiau Star Trek. Mae Santiago Cabrera, Michelle Hurd, Evan Evagora, Alison Pill, Harry Treadaway, ac Isa Briones hefyd yn serennu. Mae sawl actor o gyfresi blaenorol Star Trek hefyd yn ail-gymeryd eu rhannau, gan gynnwys Brent Spiner, Jeri Ryan, Marina Sirtis, a Jonathan Frakes. Daeth sïon am y gyfres i ddechrau ym mis Mehefin 2018 pan ddechreuodd Kurtzman ei waith yn ehangu'r masnachfraint, ac fe'i gyhoeddwyd yn swyddogol ym mis Awst ar ôl misoedd o drafodaethau gyda Stewart, a oedd wedi dweud o'r blaen na fyddai'n dychwelyd i'r fasnachfraint ar ôl Nemesis. Dechreuodd y ffilmio yng Nghaliffornia ym mis Ebrill 2019, gyda theitl swyddogol y gyfres yn cael ei gyhoeddi fis yn ddiweddarach.

Cyflwynwyd Star Trek: Picard am y tro cyntaf ar 23 Ionawr 2020, 12:00am (PST) a bydd ei dymor cyntaf yn cynnwys deg pennod. Cyn y bennod gyntaf, adnewyddwyd Star Trek: Picard gan CBS All Access am ail dymor o 10 pennod.

 Rhagymadrodd 
Mae'r gyfres yn cymryd lle 18 mlynedd ar ôl ymddangosiad olaf Jean-Luc Picard yn Star Trek: Nemesis (2002),  ac mae'n cael ei effeithio'n ddwfn gan farwolaeth Data, fel y'i darlunnir yn Nemesis, yn ogystal â ddinistriad Romulus fel y'i darlunnir yn y ffilm Star Trek (2009).

 Cast a chymeriadau 

 Prif gast 
 Patrick Stewart fel Jean-Luc Picard: Llyngesydd Starfleet wedi ymddeol.  Mae Stewart yn dychwelyd i'r rôl ar ôl portreadu'r cymeriad ddiwethaf yn ffilm Star Trek: Nemesis yn 2002 . Teimlai fod ei rôl yn y fasnachfraint bryd hynny "wedi rhedeg ei chwrs naturiol", ond yn y blynyddoedd ers hynny gwelodd sut yr oedd straeon am ei gymeriad wedi cael effaith er fywydau cefnogwyr y gyfres ac felly roedd bellach yn hapus "i ymchwilio a phrofi pa cysur a golau  allai ddisgleirio ar yr amseroedd hyn, sy'n aml yn dywyll".  
 Isa Briones fel Dahj: Menyw ifanc sy'n dod at Picard i ofyn cymorth 
 Alison Pill fel Agnes Jurati:  Meddyg sy'n rhannu nod cyffredin â Picard 
 Santiago Cabrera fel Cristobal "Chris" Rios: Peilot llong Picard, lleidr medrus a chyn swyddog Starfleet 
 Michelle Hurd fel Raffi Musiker: Cyn-swyddog cudd-wybodaeth Starfleet sy'n cael trafferth gyda cham-drin sylweddau; Partner Rios 
 Harry Treadaway fel Narek: Asiant Romulan sy'n ymuno â chriw Picard i ymchwilio i'r hyn y mae ei bobl yn ei wneud i gyn-dronau Borg  
 Evan Evagora fel Elnor:  Ffoadur o Romulus sy'n arbenigwr mewn ymladd law-i-law ac sy'n ffyrnig o ffyddlon i Picard

 Cast achlysurol 
 Brent Spiner fel Data: Android math Soong a wasanaethodd gyda Picard fel ail swyddog ar fwrdd y Enterprise-D a Enterprise-E hyd nes iddo gael ei ddinistrio yn Star Trek: Nemesis  
 Jeri Ryan fel Seven of Nine: Cyn-drôn Borg a ryddhawyd o'r Collective a oedd yn gymeriad rheolaidd ar Star Trek: Voyager  
 Jonathan Del Arco fel Hugh: Cyn-drôn Borg a ymddangosodd ym mhenodau'r Next Generation "I, Borg" a "Descent, Part II"  
 Jonathan Frakes fel William Riker: Cyn-swyddog cyntaf Picard ar y Enterprise-D a Enterprise-E a briododd Troi yn Star Trek: Nemesis  
 Marina Sirtis fel Deanna Troi: Cyn gynghorydd Picard ar y Enterprise-D a Enterprise-E  
 De Niro fel Number One: ci Picard

 Cyfeiriadau 

 Dolenni allanol 



Categori:Cyflwyniadau rhaglenni teledu 2020
Categori:Rhaglenni teledu Saesneg o'r Unol Daleithiau
Categori:Star Trek